之前見雜誌有介紹，而且仲有帆立貝送，於是今日就同朋友黎試下。一去到，門囗已經有幾枱客等緊，我地又冇訂位，不過好好彩都係等左十分鐘就有位。一坐低，面前就有幾碟野食，待應重好細心地講解係乜，然後我地緊係拎order紙睇下有乜好食，原來牛都有十幾種選擇，海鮮又有蜆，秋刀同我最鐘意既大蝦。叫完D燒既野食，就叫下D刺身試下，D刺身不過不失，又唔會太薄，又冇雪味。天婦羅方面，食得到唔係炸定，仲有D粉唔厚，而且佢既豆沙球真係好好味。總括黎講，值得再試，但D抽氣就真係要改善下，食完成身油煙。